**Fforwm Cyllideb 8 Mehefin 2022**

**Balansau ysgolion ar 31 Mawrth 2022**

Mae Cynllun Ariannu Teg y Cyngor ar gyfer Ysgolion, Deddf Safonau a Fframwaith Ysgolion 1998, a Rheoliadau Cyllido Ysgolion Cymru 2010 yn nodi y gellir cario unrhyw amrywiadau o fewn cyllideb yr ysgol ddirprwyedig ymlaen i'r flwyddyn ariannol nesaf drwy falansau ysgolion.

Nodir cyfanswm balansau ysgolion dros yr wyth mlynedd diwethaf yn y tabl isod.

|  |  |  |
| --- | --- | --- |
| Blwyddyn yn dod i ben | Cronfeydd Wrth Gefn Ysgolion | Symudiad ar y Flwyddyn Ariannol Flaenorol |
| 31.03.2015 | £2,708,131 |  |
| 31.03.2016 | £2,946,348 | +£238,217 |
| 31.03.2017 | £2,321,817 | -£624,531 |
| 31.03.2018 | £2,622,733 | +£300,916 |
| 31.03.2019 | £2,679,902 | +£57,169 |
| 31.03.2020 | £839,050 | **-£1,840,852** |
| 31.03.2021 | £6,311,159 | +£5,472,109 |
| 31.03.2022 | £12,771,230 | +£6,460,071 |
|  |  |  |

Rhwng mis Mawrth 2015 a mis Mawrth 2019, amrywiodd y balansau rhwng £2.3M a £2.9M, nes iddynt ostwng i £839k erbyn diwedd blwyddyn ariannol 2019/20. Ar hyn o bryd, amcangyfrifir y gallai ysgolion ddisgyn i sefyllfa gyffredinol o ddiffyg dros y blynyddoedd nesaf.

Fodd bynnag, digwyddodd newid o ganlyniad i bandemig Covid 19 ym mlwyddyn ariannol 2020/21 gan arwain at falansau ysgolion yn codi gan £5.47M mewn blwyddyn yn unig i £6.3M. Achoswyd yr amrywiant ffafriol yn erbyn cyllideb ysgolion 2020/21 a arweiniodd at y cynnydd mewn balansau gan gyfuniad o fwy o arian grant gan Lywodraeth Cymru, yn ogystal ag arbedion a gronnwyd o gau ysgolion gan gynnwys cyflenwi, deunyddiau addysgu a ffioedd arholiadau.

Ar ddiwedd blwyddyn ariannol 2021/22, roedd cronfeydd wrth gefn ysgolion wedi cynyddu gan £6.46M arall ac maent bellach yn dod i gyfanswm o £12.77M. Mae'r cynnydd mewn balansau ysgolion a gynhyrchwyd ym mlwyddyn ariannol 2021/22 yn deillio'n bennaf o gynnydd mewn cyllid grant gan Lywodraeth Cymru a Chonsortiwm Canolbarth y De. Roedd rhai (ond nid pob un) o'r grantiau a ddyfarnwyd i helpu i adfer o Covid. Mae'r grantiau ychwanegol a dderbynnir gan ysgolion wedi'u crynhoi yn y tabl isod:

|  |  |
| --- | --- |
| Grant  | Dyfarnwyd i ysgolion 2021/22 |
| Grant Cynnal Refeniw'r Ysgol | £2,145,189 |
| Grant dysgu carlam (Recriwtio, Codi Safonau ac Adfer) (COVID-19) | £2,879,916 |
| Adferiad covid ADY - Ysgol arbennig | £85,536 |
| Cymorth Adfer, Pontio a Graddau a Bennir gan Ganolfan ar gyfer Dysgwyr Ôl-16 | £1,075,772 |
| Cyllid system ADY newydd | £287,807 |
|  Gaeaf Llawn Lles | £260,898 |
| **CYFANSWM** | **£6,735,118** |
|  |  |

Nodir y wybodaeth ganlynol:

* Mae gan 42 allan o 45 (91%) o ysgolion cynradd a meithrin falans a gariwyd ymlaen o fwy na £50k
* Mae gan bob ysgol uwchradd ac arbennig falans a gariwyd ymlaen dros £100k
* Nid oedd yr un ysgol wedi pennu’r flwyddyn ariannol 21/22 mewn sefyllfa o ddiffyg
* Mae gan 52 o ysgolion (95%) falans wedi'i gario ymlaen dros 5%
* Mae gan 41 o ysgolion (75%) falans wedi’i gario ymlaen dros 10%

Dangosir cyfanswm balansau Ysgolion yn atodiad A.

**Monitro balansau ysgolion – y camau nesaf**

Bydd ysgolion yn derbyn e-bost gan yr adran gyllid yn gofyn am gwblhau'r "Ffurflenni defnydd arfaethedig o falansau" sy'n nodi'n union sut y caiff balansau a gariwyd ymlaen eu gwario dros y blynyddoedd ariannol 2022/23 ac yn dilyn hynny. Rhaid cyflwyno'r ffurflen hon i'r adran gyllid erbyn 30 Mehefin 2022.

Mae copi o'r templed i'w weld yn Atodiad B.